jkorsvik/nowiki_second_scrape_merged huggingface dataset:
James P. Johnson

James Price Johnson (født 1. februar 1894 i New Brunswick, New Jersey, død 17. november 1955 i Jamaica, New York) var en amerikansk jazzpianist og komponist, kjent som opphavsmann til stilen stride piano og for å ha skrevet flere kjente standardlåter i jazz.
Hans klassiske skolering og medvirkning på flere ragtime-innspillinger, ga ham en avansert spillestil som etterhvert ble kalt stride piano.  Han platedebuterte med sin egen Carolina shout (1921), som ble meget kjent gjennom oppsetningen Running wild (1923).  Johnson konkurrerte med samtidige som Willie Smith og Luckey Roberts utover 20-tallet, og var anerkjent som den ledende pianist på øst-kysten.  Han ledet flere band til innspillinger, var pianist for Bessie Smith, Ida Cox og Ethel Waters, samt underviste en ung Fats Waller.  Tross flere slag-tilfeller fra 1930, skrev han symfoniske verk som Yamecraw, a negro rhapsody (1928) inspirert av George Gershwins «Rhapsody in Blue», Tone poem (1930), Symphony Harlem (1932), en tillemping av W. C. Handy's St. Louis blues (1937) og enakteren De organizer (1940).  En swing-gruppe med bl.a. Eddie Condon var av kort varighet på 40-tallet.  Hans liv er skildret i Scott E. Brown, James P. Johnson: A case of mistaken identity (1986).


== Referanser ==


== Eksterne lenker ==
(en) James P. Johnson – kategori av bilder, video eller lyd på Commons 
(en) James P. Johnson på Internet Movie Database 
(en) James P. Johnson hos The Movie Database 
(en) James P. Johnson hos Internet Broadway Database 
(en) James P. Johnson hos Internet Broadway Database 
(en) James P. Johnson hos Internet Broadway Database 
(en) James P. Johnson på Discogs 
(en) James P. Johnson på MusicBrainz 
(en) James P. Johnson på AllMusic 
jamespjohnson.org er en stiftelse til hans ære, med bl.a. nekrolog
redhotjazz.com Arkivert 17. april 2003 hos Wayback Machine. lister alle komposisjoner
npr.org med opptak av Yamecraw
Krigsfortjenestekorset

Krigsfortjenestekorset (Kriegsverdienstkreuz) er en militær utmerkelse fra det tredje rike.


== Historie ==
Krigsfortjenestekorset (KVK) ble etablert av Adolf Hitler i 1939 som en utmerkelse til ikke-stridende personell og skulle slik være Jernkorsets parallell. Korset som ble utdelt under andre verdenskrig både til sivilt og militært personell. Utdelinger av medaljen opphørte i 1945 da krigen var over. Det ble laget en ny produksjon i 1957 i en de-nazifisert versjon til krigsveteraner.


== Klasser ==
Krigsfortjenestekorsets Ridderkors i gull
Krigsfortjenestekorsets Ridderkors
Krigsfortjenestekorset av første klasse
Krigsfortjenestekorset av andre klasseDen høyeste klassen, foreslått av Albert Speer, kom først i 1945, men ble aldri ført opp på den offisielle listen av utmerkelser.


== Utdeling ==
En måtte først ha fått korset av en lavere grad før en kunne få en høyere grad. Krigsfortjenestekorset hadde to varianter, «med sverd» som ble gitt til soldater som hadde utmerket seg særlig i felt (men ikke i strid); og «uten sverd» for gode tjenester bak linjene. Denne kunne også bli gitt til sivile. Da det ble gitt store mengder til sivile begynte korset å miste sin "anseelse", og etter kun 10 måneder kom Krigsfortjenestemedaljen som erstattet de korsene som ble gitt til sivile.


== Design ==
Korset er et malteserkors med en eikeløvkrans i midten med hakekorset på advers, og årstallet «1939» på revers på kors av 2. klasse og ridderkorsene. Kors av 1. klasse har enten nålfeste eller skrufeste på baksiden. På kors med sverd går sverdene igjennom sentrum i 45 graders vinkel nedenifra og opp. Ordensbåndet er i rødt-hvitt-svart-hvitt-rødt, det omvendte av Jernkorset.


== Bæring ==
Under formelle seremonier og militære parader ble kors av 2. klasse båret etter båndet eller som del av en medaljegruppe. I likhet med jernkorset av 2. klasse ble båndet festet i 2. knapphull på uniformsjakken for soldater som var i tjeneste. Medaljen hadde lavere status enn jernkorset 2. klasse og båndet skulle, i tilfeller hvor det var aktuelt, bæres under jernkorsets bånd. Krigsfortjenestekorset av 1. klasse ble båret på venstre brystlomme på uniformen. Ridderkorsene ble båret i bånd rundt kraven. I tilfeller hvor en og samme person hadde mottatt medaljen både med og uten sverd, ble kun medaljen med sverd benyttet.


== Bilder ==

		
		
		
		
		
		
		


== Litteratur ==
David Lyne-Gordon : Knight's Cross of the German War Servicet Cross- Ritterkreuz Der Kriegsverdienstkreuz, 2003 ISBN 9780854202034
Gordon Williamson & Josef Charita: War Merit Cross, R. J. Bender Publishing 2008, ISBN 1932970061


== Se også ==
Krigsfortjenestemedaljen
Liste over tyske militære utmerkelser 1933-1945


== Eksterne lenker ==
(en) Kriegsverdienstkreuz (1939) – kategori av bilder, video eller lyd på Commons 
(en) Kriegsverdienstkreuz – galleri av bilder, video eller lyd på Commons 
(en) TracesOfWar - Kriegsverdienstkreuz
(en) Wehrmacht Awards - War Merit Cross
(de) Lexikon der Wehrmacht - Kriegsverdienstkreuz
Åkeshov

Åkeshov er en bydel i Västerort i Stockholm som inngår i Bromma bydelsområde. Åkeshov grenser til Åkeslund, Nockebyhov, Norra Ängby og Riksby.
Bydelen ble opprettet i 1926. I 1934 ble den slått sammen med Nockebyhov, men fra 1940 ble den igjen egen bydel. 
Åkeshov mangler offentlig kommunikasjonstilbud, det finnes verken busslinjer eller tunnelbanestasjoner innenfor bydelen. Tilbudene er imidlertid mange i de tilgrensende bydelene.


== Se også ==
Åkeshovs slott
Nockebyhov

Nockebyhov er en bydel i Västerort i Stockholm som inngår i Bromma bydelsområde.
Åkeshovs slott

Åkeshovs slott ligger i bydelen Åkeshov i Stockholm.
Slottet ble oppført i 1642 for Åke Axelsson Natt och Dag som da var riksmarskalk. Store landområder lå under slottet, det som i dag er bydelene Nockeby, Nockebyhov, Höglandet, Åkeslund og deler av Riksby. Selve slottet består av en toetasjes hovedbygning fra 1660-tallet.
Slottet ble ombygd i flere omganger, bl.a. i 1723 og 1740, av arkitekten Carl Hårleman. Den siste restaureringen ble gjort i 1958. 
Etter at Stockholm by i 1904 kjøpte inn den store eiendommen, ble slottet omgjort til mentalsykehus. Opp gjennom årene har ulike virksomheter holdt til her, og fra 1988 har slottet blitt brukt som konferansesenter og hotell (15 værelser).


== Eksterne lenker ==
Offisielt nettsted 
(en) Åkeshovs slott – kategori av bilder, video eller lyd på Commons
Olovslund

Olovslund er en bydel i Västerort i Stockholm som inngår i Bromma bydelsområde.
Stureby

Stureby er en bydel i Söderort i Stockholm. Den tilhører bydelsområdet Enskede-Årsta-Vantör. 
Området ble begynt utbygd i 1921, men ble da kalt Ersta Villastad. Etter protester ble navnet endret i 1926 til det nykonstruerte Stureby. Under arbeidet med å finne nytt navn, gikk man til historiske kilder. Man fant ut at slaget ved Brännkyrka der Sten Sture d.y. hadde drevet ut Christian II, var blitt utkjempet i nærheten. Det ble foreslått navn som Stureborg, Sturestad og Stureby, og man valgte altså det sistnevnte forslaget i 1926.
Bydelen med samme navn ble opprettet i 1926, men omfattet da også Östberga, Liseberg og halve Enskedefältet.
Radomir Putnik

Radomir Putnik, også kjent som Vojvoda Putnik (serbisk: Радомир Путник – Војвода Путник) (født 24. januar 1847 i Kragujevac, død 17. mai 1917) var en serbisk feltmarskalk militærleder under balkankrigene og Balkanfronten (første verdenskrig).


== Referanser ==


== Kilder ==
«Who's Who - Radomir Putnik», fra firstworldwar.com (engelsk)
St. Jakob-Park

St. Jacob-Park (St. Jakob-Park  er et fotballstadion i Basel, Sveits. Banen er hjemmebane for det sveitsiske topplaget FC Basel.  
Stadionet ble oppført 2001 etter planer av arkitektkontoret Herzog & de Meuron, og har en kapasitet på 38 500.Finalen i UEFAs Europaligaen 2015/2016 ble spilt på stadionet.


== Referanser ==
Aden Abdullah Osman Daar

Aden Abdullah Osman Daar (født 1908 i Beledweyne i Somalia, død 8. juni 2007 i Nairobi) var en politiker som var Somalias første president fra 1. juli 1960 til 10. juni 1967.
Balkankrigene

Balkankrigene var to kriger i det sørøstlige Europa i årene 1912–1913. Den andre krigen var et resultat av den første som brøt ut den 8. oktober 1912, da Bulgaria, Hellas, Montenegro og Serbia (se Balkanforbundet), som hadde store deler av deres etniske befolkning underlagt overherredømmet til Det osmanske rike, gikk til angrep på sistnevnte og avsluttet osmanenes femhundreårige styre. Krigen varte i syv måneder og endte i freden i London av 1913. Som følge av krigene ble Det osmanske rike nær snevret inn i dagens tyrkiske grenser.
Den andre balkankrig brøt ut den 27. juni 1913, da Bulgaria, misfornøyd med sitt resultat, angrep sine tidligere allierte, Serbia og Hellas. De sistnevntes hærer sto imot det bulgarske angrepet, gikk til motangrep på Bulgaria og trengte langt inn i landet. Romania og Det osmanske rike utnyttet samme tidsrom til å gå til angrep på Bulgaria for selv å vinne landområder. I den resulterte București-traktaten (1913), tapte Bulgaria det meste av de landområder det hadde vunnet i den første balkankrig.

Den første Balkankrigen (8. oktober 1912 – 18. mai 1913)
Den andre Balkankrigen (27. juni – 18. juli 1913)


== Eksterne lenker ==
«The Balkan Wars: 100 Years Later, a History of Violence», Time, 8. oktober 2012
Kallus

Kallus (Latin: callus) er en medisinske betegnelsen på den midlertidige samling av fibroblaster og kondroblaster rundt et ferskt brudd, som danner et fibrøst bindevev og brusk som forbinder brudd-flatene og danner en fortykket krage rundt bruddspalten og derigjennom muliggjør tilheling av bruddet.
Živojin Mišić

Živojin Mišić (serbisk: Живојин Мишић) (født 19. juli 1855, død 20. januar 1921) var en serbisk feltmarskalk som var med på alle krigene Serbia var involvert i fra 1876 til 1918.


== Referanser ==
Riddarholmen

Riddarholmen er en øy i Mälaren og en bydel i det sentrale Stockholm, en del av bydelsområdet Södermalm. Arealmessig er det Stockholms minste, og nest minst når det gjelder folkemengden. I mars 2009 var folkemengden 1 (en) person. 

I Erikskrøniken fra ca. 1325 omtales øya som Kidhaskär, der forleddet Kidh er gammelsvensk for killing, sannsynligvis ble øya brukt til geitebeite. I 1270 donerte Magnus Ladulås penger til et fransiskanerkloster, og dermed ble navnet Kidhaskär erstattet med navnet Gråbrödraholm, Gråmunkeholm eller Munckholmen. Deler av dette klosteret er bevart under Riddarholmskyrkan, Gamla Riksdagshuset och Östra Gymnasiehuset.
August Strindberg ble født i Sundhetskollegiets hus på Riddarholmen i 1849.
Mills Brothers

Mills Brothers var en amerikansk vokalgruppe. Gruppen ble etablert rundt 1925 i Piqua i Ohio) som Four boys and a guitar og bestod av brødrene

John Jr. (1911–1936) bass og gitar
Herbert (1912–1989) tenor
Harry (1913–1982) baryton
Donald (1915–1999) solo tenorInspirert av farens barbershop-kvartett, fremførte de sanger i jubilee-stil, først på lokale vaudeville-scener, før de flyttet til New York i 1930. Der oppnådde kvartetten stor suksess med innspillinger av Tiger rag (1931) og Dinah (duett med Bing Crosby i 1932), filmen
The big broadcast (1932) og melodiene «St. Louis Blues» og «Bugle Call Rag», før John Jr.'s bortgang i 1936.
Faren John Sr. var med fra 1937 til 1956, og gruppen gjorde innspillinger med Ella Fitzgerald og Louis Armstrong, 
men hadde ikke store salg før Paper Doll (1943) og Glow Worm (1952).
De spilte med Oslo-kvartetten Funny Boys i Gamle Logens store sal, sist i februar 1938. Deres andre besøk var ett år senere.
De fikk i 1966 æren av å representere Danmark i den nye nordvisjons-serien Småshow, innslaget het «Et gjensyn med Mills Brothers» fra en konsert som forøvrig også utkom på platen The Mills Brothers in Tivoli (København). Året etter ble de spilt av Jon Anders Helseth for NRK i serien «Cabaret International».  Vokalgruppen innledet serien «Vi prater og plater» med Totto Osvold i 1968.
Ved nok et besøk i Tivoli (København) i 1968, fortalte de at de nok trodde de ville besøke Oslo snart,
noe de gjorde på Momarkedet.
Trioen Herbert, Harry og Donald fortsatte inntil 1982 med opptredener.


== Referanser ==


== Eksterne lenker ==
(en) Offisielt nettsted 
(en) Mills Brothers – kategori av bilder, video eller lyd på Commons 
(en) The Mills Brothers på Internet Movie Database 
(en) The Mills Brothers på Discogs 
(en) The Mills Brothers på MusicBrainz 
(en) The Mills Brothers på Spotify 
(en) The Mills Brothers på Songkick 
(en) The Mills Brothers på Last.fm 
(en) The Mills Brothers på AllMusic
Stepa Stepanović

Stepa Stepanović (serbisk: Степа Степановић) (født 12. mars 1856, død 29. april 1929) var en serbisk feltmarskalk som var med i Serbias kriger fra 1876 til 1918.


== Referanser ==
Älvsjö

Älvsjö er en bydel i bydelsområdet Älvsjö i Söderort i Stockholm. 
Den ligger øst, vest, sør og delvis nord for Älvsjö stasjon. Etter at stasjonen ble anlagt, begynte utbyggingen av boligfeltene i området, med start i 1909. Øst for stasjonen ligger Stockholmsmässan (også kalt Älvsjömässan) og Rica Talk Hotel.
Petar Bojović

Petar Bojović (serbisk: Петар Бојовић) (født 16. juli 1858, død 19. januar 1945) var en serbisk feltmarskalk og militærleder under balkankrigene og første verdenskrig


== Referanser ==
Stockholmsmässan

Stockholmsmässan, også kalt Älvsjömässan, er et foretak som arrangerer messeutstillinger og konferanser. 
Firmaet ble startet i 1941 og flyttet til sine nåværende lokaler i Älvsjö i 1970. Anlegget består av tre sammenhengende haller (A, B og C) på totalt 292 000 m². Det er 4000 parkeringsplasser, fordelt på en garasje og en utendørsdel. 
Årlig arrangeres om lag 60 messer, både åpne og lukkede samt rundt 100 internasjonale og nasjonale kongresser med et samlet besøkstall på 1,5 millioner. 
Høsten 2006 ble Rica Talk Hotel innviet. Hotellet ligger i direkte tilknytning til messen.


== Eksterne lenker ==
Stockholmsmässans offisielle hjemmeside
Trollmannssjakk

Trollmannssjakk er en type sjakk spilt i Harry Potter-bøkene. Der er trollmennenes form for sjakk en form hvor spillerne kun sier posisjonene til brikkene og de flytter på seg uten at noen rører dem. Hermine Grang mener at brikkene er utrolig barbariske fordi de bokstavelig talt knuser hverandre. I den første boken, Harry Potter og de vises stein, spiller Harry, 
Ronny og Hermine kjempe-trollmannssjakk (under Ronnys kommando) for å komme fram til de vises stein på den andre siden.
Mange hekser og trollmenn har oppdaget at brikkene ikke vil høre på dem eller diskuterer spillernes dårlige trekk.
Erling Dokk Holm

Erling Dokk Holm (født 1964) er en norsk statsviter og samfunnsforsker. Han har stillingen som førsteamanuensis ved NMBU. Han har særlig vært opptatt av arkitektur og byutvikling.
Dokk Holm har doktorgrad fra Arkitektur- og designhøgskolen i Oslo og er ansatt som førsteamanuensis Institutt for eiendom og juss ved Norges miljø- og biovitenskapelige universitet. Han har arbeidet innen områder som forbrukersosiologi, politisk teori, byplanlegging og arkitektur.Han har markert seg med sterke meninger om form, reklame og moderne forbruksmønster. Han har skrevet flere bidrag til antologier og tidsskrifter og bøker. Han har vært aktiv i samfunnsdebatten som kommentator på byutvikling og arkitektur. Han har vært spaltist i Dagens Næringsliv og kommentator i flere andre aviser.


== Bibliografi ==
2001 Varene tar makten ISBN 9788205280915
2004 Fra Gud til Gucci  ISBN 82-05-31158-7


== Referanser ==


== Eksterne lenker ==
(en) Erling Dokk Holm på Internet Movie Database
Breakdance

Breakdance er en gatedans som opprinnelig oppstod i South Bronx, i New York City på begynnelsen av 1970-tallet. Gjennom DJen KOOL DJ HERC og hans breakbeat mixing, hvor han brukte to identiske plater og spilte de instrumentale bitene i låtene etterhverandre for og forlenge breaket i låten. Med dette oppsto dansen, og hva KOOL HERC kalte B-boys. DJ´s og B-boys var elementene som senere skapte Hip Hop. Senere kom DJ´s som Afrika Bambaataa og Grandmaster Flash som igjennom sine gatefester i Bronx etablerte stor popularitet
I 2012 ble et verdensmesterskap holdt i Frankrike.


== Breakdance i Norge ==
I Norge kom dansen på 1980-tallet, og herjet stort i Østfold-området. Mange av de største breakerne var fra Nordre Bydel i Moss, Sarpsborg og Fredrikstad, hvor Breakdance var et kjent fenomen, sammen med resten av hiphop-kulturen. Fra da har populariteten variert stort. Mengden breakere har sunket i Østfold, men samtidig fikk resten av Norge øynene opp for dansen. Dansen er mer spredt nå.
Battle of the year, også kalt boty, er en årlig konkurranse holdt over hele verden. Her kan en konkurrere i crews eller alene. Battle of the year er det gjeveste en breaker kan vinne. Ingen norske crews eller enkeltpersoner har noen gang vunnet Battle of the year. Norge har derimot vunnet Scandinavian Battle of the year, som er kvalifisering til Battle of the year. I Scandinavian BOTY 2000, slo Atomic B-Boys seg sammen med svenske «Moves Per Minute», under navnet Nasty 9, og vant mesterskapet.


== B-boy ==
B-boy settes oftest i direkte forbindelse med en person som driver breakdance. Bevegelsene som brukes i denne danseformen kalles «breaking», eller «brytende» bevegelser, derav b-en i B-boy. 
B-girl er tilsvarende for «breaker-jente».


== Referanser ==


== Eksterne lenker ==
www.bboy.org/wiki/index.php/Bboy_Dictionary (Engelsk)
www.battleoftheyear.net/worldwide/ (Engelsk)
Parken stadion

Telia Parken (Parken) er Danmarks nasjonalstadion i fotball samt FC Københavns stadion og ligger på Østerbro i København. Banen het tidligere Københavns Idrætspark eller bare Idrætsparken.
Københavns Idrætspark ble innviet først den 25. mai 1911, men det var ikke før den 15. november 1990 at det ble satt i gang en totalrenovering. Stadionet var Danmarks nest største byggeplass, kun overgått av Storebæltbroen, på de to årene ombyggingen foregikk. Banen ble forøvrig åpnet igjen den 1. september 1992 under det nye navnet Parken
I senere år har det blitt spilt flere viktige fotballkamper i Parken, og de mest kjente er finalen i Cupvinnercupen mellom Arsenal og Parma i 1994 samt finalen i UEFA-cupen mellom Arsenal og Galatasaray i 2000. I tillegg har det blitt spilt flere viktige kvalifiseringskamper av danske herrelandslaget i fotball, samt flere konserter med store artister som Depeche Mode, U2, George Michael, Slipknot, Metallica, Michael Jackson, Robbie Williams, Beyonce, The Black Eyed Peas, Bruce Springsteen, Tina Turner og Pet Shop Boys. Eurovision Song Contest 2001 ble også arrangert i Parken.
Selve banen måler 105 x 68 m mens lysanlegget er på 1400 lux.


== Tilskuerrekorder ==
8. oktober 2005 Tilskuerrekord (Landslag): 42 099 tilskuere, Danmark – Hellas.
21. mai 1998 Tilskuerrekord (Klubb): 41 641 tilskuere, FC København – Brøndby IF.


== Eksterne lenker ==
www.parken.dk
ISO 2014

ISO 2014 er erstattet av ISO-standarden ISO 8601. ISO 2014 var standarden som introduserte den numeriske datonotasjonen [YYYY]-[MM]-[DD] for første gang. Den ble utgitt som internasjonal standard i 1976, teknisk uendret fra ISO-rekommandasjon R 2014 fra 1971.


== Referanser ==


== Se også ==
Liste over ISO-standarder
Angelos Kharisteas

Angelos Kharisteas (gresk: Άγγελος Χαριστέας; født 9. februar 1980) er en tidligere gresk fotballspiller. Kharisteas har tidligere spilt for klubber som Ajax Amsterdam og Werder Bremen.
Hans største øyeblikk som fotbllspiller kom i EM i fotball 2004 da Hellas spilte finale mot Portugal. Hellas vant finalen 1-0, og det var Kharisteas som scoret seiersmålet.


== Eksterne lenker ==
(de) Angelos Kharisteas – Munzinger Sportsarchiv 
(en) Angelos Kharisteas – FIFA 
(en) Angelos Kharisteas – UEFA 
(en) Angelos Kharisteas – Transfermarkt 
(en) Angelos Kharisteas – national-football-teams.com 
(en) Angelos Kharisteas – WorldFootball.net 
(en) Angelos Kharisteas – FootballDatabase.eu 
(de) Angelos Kharisteas – fussballdaten.de 
(en) Angelos Kharisteas – EU-Football.info 
(en) Angelos Kharisteas – FBref
Ljørdalen flyplass

Ljørdalen flyplass ligger i Ljørdalen i Trysil kommune i Innlandet fylke.
Flyplassen ble anlagt av Statskog på 1960-tallet for gjødsling av skog fra fly. I dag brukes flyplassen av privatflygere.
Östberga

Östberga er en bydel i Söderort i Stockholm. Den tilhører Enskede-Årsta-Vantör bydelsområde.
Store deler av bydelen består av industriområder. Her ligger også Årstafältet med bl.a idrettsbaner og en golfbane. I Östberga ligger også en av Stockholms tre gjenvinningsanlegg, Östbergatippen.
Maarud flyplass

Maarud flyplass ligger ved fabrikken Maarud i Sør-Odal kommune i Innlandet fylke.


== Eksterne lenker ==
Maarud på norskeflyplasser.no
Hässelby Villastad

Hässelby Villastad er en bydel i Västerort i Stockholm. Den tilhører bydelsområdet Hässelby-Vällingby. Bydelen grenser til Hässelby Strand, Hässelby Gård, Vinsta, Kälvesta samt til Järfälla kommune, og over innsjøen (Mälaren) til Ekerö kommune. Bydelen er den vestligste i Stockholm, og den største i utstrekning.
Kälvesta

Kälvesta er en bydel i Västerort i Stockholm, helt nordvest i Hässelby-Vällingby bydelsområde. Bydelen grenser til Vinsta i sørvest, Hässelby Villastad i vest, Solhem i sørøst, Lunda i nordøst og Skälby i Järfälla kommune i nord.
IWay Software

iWay Software, et datterselskap av Information Builders, tilbyr over 300 programvarebaserte adaptere som gir tilgang til data fra applikasjoner som SAP, PeopleSoft, JD Edwards og Baan, databaser slik som Adabas, DB2, SQL Server og Oracle, og leverer disse data til andre applikasjoner via universelle standarder slik som XML og vevtjenester («web services»).  iWay tilbyr også integrasjonsløsninger som muliggjør en tjenesteorientert arkitektur (SOA).


== Eksterne lenker ==
iWay Software's hjemmeside
InfoBuild Norge – nasjonal distributør Arkivert 29. september 2015 hos Wayback Machine.
iSolutions – nasjonal forhandler
Torsnes flyplass

Torsnes flyplass ligger i Fredrikstad kommune i Østfold fylke. Flyplassen ligger et par hundre meter langs veien nordover fra Torsnes kirke, et par kilometer sørøst for Fredrikstad sentrum.
Flystripen er av gress og er operativ i sommerhalvåret. De lokale Flyklubbene benytter stripen hele sommeren til kortbane trening, i tillegg til et lokalt sameie som også står for driften av flystripen. Tidlig på 1970-tallet var det flyaktivitet fra den samme gresstripa, men det var et opphold i flygingen i perioden 1979–1986 hvor det igjen ble anlagt gress.


== Eksterne lenker ==
Torsnes på norskeflyplasser.no